Veliki povratak otpisanog i "popeglanog" Ivana Šukera

**Mnogi su mu zamjerali pretjeranu svadljivost, pa je Šuker poradio na toj osobini. Osim toga, kolegama se nametnuo znanjem i neupitnom marljivošću**

Nedjelja, 08. 2. 2015. u 19:01, zadnja izmjena prije 1 sat i 24 minute    Piše: [Tea Kvarantan Soldatić](http://www.24sata.hr/autor/tea-kvarantan-soldatic-1210)

Patrik Macek/PixsellIvan Šuker

Mali broj sadašnjih **HDZ-ovih saborskih zastupnika** može očekivati da će se **naći na stranačkoj listi** za**iduće parlamentarne izbore**. Tu informaciju potvrdilo je nekoliko članova najveće oporbene stranke s naglaskom da za sada jedino **bivši ministar financija Ivan Šuker** može očekivati da će i drugi mandat **dočekati u saborskim klupama**, bio HDZ na vlasti ili u oporbi. Iako je Šuker bio dio vlade Ive Sanadera i vlade Jadranke Kosor te kao takav spada u **dio stare garde HDZ-ovaca**koju **šef HDZ-a Tomislav Karamarko** želi pročistiti, on se zadnjih mjeseci “umilio” šefu, ali i vrhu stranke. Šuker je jedan od najaktivnijih zastupnika HDZ-a, od jutra do mraka je u Saboru, a ostaje i do ponoći ako treba. Ukratko, spasile su ga njegove vrline vrijednosti i poslušnosti.

- Šef ima plan pročistiti stare kadrove, a za sada se jedino spominje ime Ivana Šukera kao čovjeka koji bio mogao ostati. Cijenimo to što je u Saboru do posljednje rasprave. Također svoju donedavnu karakteristiku svadljivosti ostavio je iza sebe - objašnjava izvor iz vrha **HDZ**-a koji dodaje da je Šuker postao simpatični zastupnik.

Trudi se, dodaje, ne zamjeriti nikome u stranci, osim vladajućima, a to mu je zapravo i u opisu posla - kritizirati Vladu na saborskim raspravama. No Šukeru izboriti svoje mjesto u sadašnjem HDZ-u, predvođenom Tomislavom Karamarkom, nije bilo lako. Njegovi problemi počeli su još prije dvije godine, točnije u siječnju 2013. kad je Karamarko raspustio ogranak HDZ-a Velike Gorice na čijem je čelu do tada bio upravo Šuker. Tada se govorilo o velikom političkom padu nekadašnjeg ministra financija.

[**>>> Više pročitajte u Expressu**](http://24sata.newspaperdirect.com/epaper/hr/viewer.aspx)